OpenLLM-France/wikimedia huggingface dataset:
# Émile Durkheim

Ur c'hevredadour gall e oa Émile Durkheim (Épinal 15 a viz Ebrel 1858 - Pariz 15 a viz Du 1917). Pouezus eo bet e labour e stummidigezh ar gevredadouriezh hag an denoniezh. En ur grouiñ ar gazetenn gentañ a gevredadouriezh (L'Année Sociologique) e harpas lakaat ar skiant-mañ da vezañ degemeret er bed akademiek. E-pad e vuhez e reas kalz prezegennoù hag embann a reas kalz studioù war danvezioù evel an deskadurezh, an torfedoù, ar relijion hag an emlazh. Sellet e vez outañ evel unan eus tadoù ar gevredadouriezh hag ar gengrediezh.
# Émile Durand

Émile Durand, ganet e Sant-Brieg d'ar 16 a viz C'hwevrer 1830 ha marvet e Neuilly-sur-Seine (Bro-C'hall) d'ar 7 a viz Mae 1903, a oa ur sonaozour breizhat eus an XIX$^{vet}$ kantved, kamalad da C'hi Roparzh.

## Liamm diavaez

* IMSLP
# Sutri

Sutri zo ur gumun e proviñs Viterbo, e Lazio.
# Sutrio

Sutrio zo ur gumun eus Italia, e rannvro Friuli-Venezia Giulia, hag a oa e proviñs Udine a-raok 2018.
# Sutherland

Sutherland zo ur gontelezh e beg gwalarn Skos, etre Caithness er reter ha Ross-shire er c'hreisteiz. Dornoch eo ar gêr-benn. E gouezeleg e lavarer Dùthaich MhicAoidh (pe Dùthaich 'IcAoidh) evit ar biz, Asainte (Assynt) evit ar c'hornôg, ha Cataibh evit ar reter. Cataibh ivez a lavarer eus ar c'horn-bro a-bezh.
# Suthora

Suthora :
| Suthora nipalensis, luc'hskeudennet en Arunachal Pradesh (India). ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Sylviidae |
| Anv skiantel ||
| Suthora Hodgson, 1837 ||
| D'ar vevoniezh e tenn ar pennad-mañ. ||
Suthora a zo ur genad e rummatadur an evned, krouet e 1837 gant an naturour breizhveuriat Brian Houghton Hodgson (1800 pe 1801-1894).

## Spesadoù hag an isspesadoù anezhe

Tri spesad golvaneged a ya d'ober ar genad :
* Suthora fulvifrons
** S. f. albifacies, S. f. chayulensis, S. f. cyanophrys ha S. f. fulvifrons,
* Suthora nipalensis
** S. n. beaulieui, S. n. crocotia, S. n. feae, S. n. garhwalensis, S. n. humii, S. n. kamolis, S. n. nipalensis, S. n. patriciae, S. n. poliotis ha S. n. ripponi,
* Suthora verreauxi
** S. v. craddocki, S. v. morrisoniana, S. v. pallida ha S. v. verreauxi.
O c'havout a reer holl en Azia.

## Liammoù diavaez

a vo kavet e Wikimedia Commons.

## Notennoù ha daveennoù

* ↑ Roadennoù IOC World Bird List diwar-benn Sylviidae/Suthora (lennet e-barzh d'ar 6 a viz Ebrel 2016).
# Suzana

Suzana (pe Suzanna a-wechoù) zo un anv-badez brezhonek ha portugalek, roet d'ar plac'hed. E gavout a reer en Testamant Kozh, koulz hag en Testamant Nevez.

## Gerdarzh

Dont a ra ar ger eus an arameeg : eus ar ger " שושנה " /Shoshannah, tremenet en hebreeg, hag a dalv kement ha lili.
En hebreeg a vremañ e talv Shoshana kement ha rozenn, ur ger a servij evel anv-badez ivez.

## Istor

Suzanna zo un anv a gaver en Testamant Kozh, e Levr Daniel, koulz hag en Testamant Nevez, en Aviel Sant-Lukaz. Implijet e veze e deroù ar gristeniezh ha goude ez eas diwar c'hiz betek ar XVI$^{vet}$ kantved pa oa implijet a-nevez gant ar Brotestanted ha puritaned Bro-Saoz abalamour ma oa diouzh ar c'hiz an anvioù kavet er Bibl en o zouez. Abaoe eo deuet da vout un anv klasel.

## Yezhoù all

* Susan e saozneg, met meur a stumm saoznek all zo.
** berraet e Suzy, Suzie, pe Sue
* Susana e spagnoleg
* Susanna e finneg, italianeg, saozneg ha svedeg
* Susannah e saozneg
* Susanne en alamaneg, daneg , norvegeg
* Susano en esperanteg
* Suzanna e saozneg
* Suzanne e galleg
** berradurioù : Suzette, Suzon, Suzy, Susie, Suzel, Suzelle
* Zuzana e slovakeg ha tchekeg
* Zuzanna e poloneg
* Zsuzsanna e hungareg
* Chochana, Shoshana en hebreeg
* Жужана e serbeg

## Suzana ar Bibl

* En Testamant Kozh en e gaver e Levr Daniel. Gwelout ar pennad Suzana (Bibl).
* En Testamant Nevez en e gaver en Aviel Lukaz. Suzana zo anv unan eus ar maouezed a vez da-heul Jezuz en e valeadennoù hag en sikour gant he madoù.

## Tud

* Suzana, kanerez portugalat
* Suzana Abranches, aktorez vrazilian
* Suzana Alves, aktorez vrazilian
* Suzzanna, aktourez indonezat
* Zsuzsa Polgár, mestrc'hoarierez echedoù hungarat

## Gouel

Lidet e vez Santez Suzana d'an 11 a viz Eost.

## Oberennoù

Kalzik a oberennoù zo bet awenet gant Suzanna an Testamant Kozh.
* Gwelout : Suzana hag ar gozhidi.
Met maouezed all heñvelanvet o deus awenet oberennoù all.

### Kanaouennoù

* Gwelout : Susanna, Susannah, Suzanne.

## Kelaouennoù

* La semaine de Suzette

## Lec'hanvadurezh

* Suzanápolis, e Brazil
* Gwelout Suzanna.

## Pennadoù kar

* Susan, Susanne, Suzanne
* Susana, Susanah, Susannah,
* Suzanah,
* Suzanna, Suzannah
* Susie, Suzie, Suzy
* Sue
# Suva

Suva eo kêr-benn Republik Fidji hag ivez ar gêr vrasañ. En Viti Levu emañ, brasañ enez an enezeg. E 2007 e oa 85 691 a dud o vevañ e kêr, ha gant ar c'hêrioù tro-war-dro e tap 330 000 a annezidi pe war-dro, ar pezh a zo en tu-hont d'un drederenn eus poblañs ar vro.

## Liammoù diavaez

a vo kavet e Wikimedia Commons.
# Sutirol

Sutirol (Südtirol en alamaneg hag e ladineg, Sutirolo, pe Alto Adige en italianeg), pe proviñs Bolzano, pe Proviñs Bozen (en alamaneg ) zo unan eus teir lodenn rannvro europat Tirol. Ur broviñs emren eo en Italia.

## Lec'hanvadur

Meur a anv zo d'ar vro, ha politikel hag istorel eo an abegoù.
* Proviñs Bolzano pe Proviñs Bozen, gant anv ar gêrbenn
* Alto Adige, anv douaroniezhel, deuet diwar ar c'hiz gallek dispac'hel hag an anv Haut-Adige, lakaet d'ar vro en amzer an impalaer gall Napoleone Buonaparte abalamour da eien ar stêr Adige, adlakaet en italianeg gant pennadurezhioù italian en amzer gouarnamant faskour Mussolini.
** Abaoe an 18 a viz Here 2001 eo anavezet e Bonreizh Italia (mellad 116) an daou anv Alto-Adige/Südtirol.
* Südtirol, anv istorel ha doaroniezhel Tirol.
Tirol zo ur vro istorel hag a oa ur rannvro eus impalaeriezh Aostria-Hungaria betek 1918.

## Yezhoù

Teir yezh ofisiel a zo:
* Alamaneg (komzet gant 69.15% eus ar boblañs)
* Italianeg (26.47%)
* Ladineg (4.37%)
Kêr-benn ar broviñs eo Bozen (Bolzano en italianeg, Balsan e ladineg). Abaoe sin an eil statud emrenerezh evit Sutirol e 1972 ez eo bet gouarnet gant an SVP ("Strollad poblek Sutirol", mirourien).
Hiziv an deiz ez eo Sutirol proviñs pinvidikañ Italia: n'eus nemet 2.7% a dud dilabour eno.

## Kêrioù pennañ Sutirol

| Kêr (alamaneg) | (italianeg) | (ladineg) | Poblañs |
| Bozen | Bolzano | Balsan / Bulsan | 97.778 |
| Meran | Merano | | 35.246 |
| Brixen | Bressanone | Persanù | 19.302 |
| Leifers | Laives | | 15.779 |
| Bruneck | Brunico | Bornech | 14.211 |

## Tud brudet a Sutirol

* Oswald von Wolkenstein (1377-1445)
* Jakob Hutter (?-1536)
* Andreas Hofer (1767-1810)
* Luis Trenker (1898-1990)
* Silvius Magnago (*1914)
* Paul Flora (*1922)
* Giorgio Moroder (*1940)
* Reinhold Messner (*1944)

## Liammoù diavaez

* Landesregierung - Autonome Provinz Bozen - Südtirol Lec'hienn ofisiel ar broviñs (alamaneg, italianeg)
# Suvereto

Suvereto zo ur gumun italian e proviñs Livorno e Toskana. 2952 a dud zo enni o chom.
# Suzana (Bibl)

Suzana pe Suzanna, zo anv meur a vaouez er Bibl.

## Gerdarzh

Dont a ra eus ar ger hebreek Shoshana (a dalv kement ha lili). E gavout a reer en Testamant Kozh, koulz hag en Testamant Nevez.

## Bibl

* En Testamant Kozh en e gaver e Levr Daniel.
* En Testamant Nevez en e gaver en Aviel hervez Lukaz. Suzana zo anv unan eus ar maouezed a vez da-heul Jezuz en e valeadennoù hag en sikour gant he madoù.

### Mojenn Levr Daniel

Daou gozh a renk uhel eus ar c'hornad, a oa troet o spered gant Suzana, ur vrav a vaouez a oa gwreg ur yuzev pinvidik, a guzhas er jardin ma oa-hi kustum da gibellat en he noazh. Ha i neuze d'he gourdrouz ha da lavarout e ranke o lezel da gemer o c'hoant rak panevet da se e tamallfent anezhi da vout avoultrerez, pezh a dalve kement ha kastiz ar marv. Nac'h plegañ dezho a reas Suzana, hag an daou gozh kuit. Nemet derc'hel d'o ger a rejont.
Barnet e voe ar wreg ha kondaonet d'ar marv, met dont a reas Daniel (ur profed en Testamant Kozh) d'he sikour, ha prouiñ a reas e oa ganti e oa ar wirionez. Kondaonet ha meinataet e voe an daou zen fall.

## Oberennoù

Kalzik a oberennoù zo bet awenet gant mojenn an Testamant Kozh.

### Sonerezh

* Susanna (Handel), un oratorio gant Handel

### Livouriezh

Gant ar vojenn viblek ez eus bet awenet meur a arzour. Gwelout ar pennadoù:
* Suzana hag ar gozhidi
* Suzana hag ar gozhidi (Tintoretto)

## Kizellerezh

* Pierre Nicolas Beauvallet - Suzana o kibellat

## Pennadoù kar

* Susan
* Sue
* Suzana
* Suzanne
* Suzannah
# Tarba

Tarba :
| An ti-kêr. ||
| Anv okitanek | Tarba |
| Anv gallek (ofisiel) | Tarbes |
| Bro | Okitania Bigòrra (kêr-benn) |
| Melestradurezh ||
| Stad | Frañs |
| Rannvro | Midi-Pyrénées |
| Departamant | Pireneoù-Uhel (prefeti) |
| Arondisamant | Tarba (pennlec'h) |
| Kanton | Pennlec'h pemp kanton : Tarba-1 Tarba-2 Tarba-3 Tarba-4 Tarba-5 |
| Kod kumun | 65440 |
| Kod post | 65000 |
| Maer Amzer gefridi | Gérard Trémège (UMP) 2014-2020 |
| Etrekumuniezh | Communauté d'agglomération du Grand Tarbes |
| Lec'hienn web | www.tarbes.fr |
| Poblañsouriezh ||
| Poblañs | 42 925 ann. (2020) |
| Stankter | 2 800 ann./km² |
| Douaroniezh ||
| Daveennoù lec'hiañ | |
| Uhelderioù | kreiz-kêr : 304 m bihanañ 286 m — brasañ 324 m |
| Gorread | 15,33 km² |
| kemmañ |
Tarba (Tarba en okitaneg, Tarbes e galleg) eo pennlec'h departamant gall Hautes-Pyrénées. Kêr-benn proviñs kozh Bigorra eo ivez.

## Monumantoù ha traoù heverk

* An iliz-veur.

## Douaroniezh

Emañ Tarba e traoñienn ar stêr Adour, war-dro 155 km er mervent da Doloza ha 155 km er reter da Vaiona.

## Emdroadur ar boblañs

E 2008 e oa war-dro 50 000 a annezidi e kêr ha 85 000 en tolpad kumunioù anvet Grand Tarbes.

## Tud brudet

* Théophile Gautier, skrivagner gallek.
* Ferdinand Foch, marichal en arme c'hall.
* Gilles Servat, barzh ha kaner.

## Kêrioù gevellet

Gevellet eo Tarba gant :
* Huesca Spagn (Aragon)
* Altenkirchen Alamagn

## Liammoù diavaez

a vo kavet e Wikimedia Commons.
* (fr) Lec'hienn ti-kêr Tarba
* (fr) Ofis an Douristed

## Dave ha notennoù

* ↑ Roadennoù ofisiel e lec'hienn an EBSSA
# Tardajos

Tardajos zo ur gumun eus Spagn, e proviñs Burgos, e rannvro emren Kastilha ha León. An niver annezidi zo 799 (2023).
# Tarek Goutali

Tarek Goutali, bet ganet e 1983 en Aljeria, zo ur meurc'hoarier echedoù aljerian.
Mestr Etrebroadel eo abaoe 2010.
2 326 edo e renk Elo e miz Here 2016.
Kemer a reas perzh en Olimpiadoù e 2008 hag e 2010 e skipailh Aljeria.

## Liammoù diavaez

* E fichenn FIDE
* E c'hoari e Chess Games
# Tardinghen

Kumunioù Frañs :
| Anv | Tardinghen |
| Skoed | |
| Riez | Frañs |
| Rannvro | Hauts-de-France |
| Departamant | Pas-de-Calais |
| Bro hengounel | |
| Arondisamant | Boulogne-sur-Mer |
| Etrekumuniezh | Communauté de communes de la Terre des Deux Caps |
| Kanton | Marquise |
| Kod INSEE | 62806 |
| Kod post | 62179 |
| Maer | Thibaut Segard |
| Amzer-gefridi | 2008-2014 |
| Gorread | 8,72 km² |
| Led | 50° 52' 01" Norzh |
| Hed | 01° 37' 52" Reter |
| Uhelder kreiz | 50 m |
| Uhelder bihanañ | 1 m |
| Uhelder brasañ | 96 m |
| Poblañs hep kontoù doubl | 154 (2010) |
| Stankter | 18 a./km² |
| Lec'hienn ar gumun | |
Tardinghen a zo ur gumun eus departamant Pas-de-Calais (Bro-C'hall).
* An iliz hag ar gêriadenn

## Monumantoù ha traoù heverk

* Iliz katolik Sant Varzhin.

## Notennoù ha daveoù

* ↑ Cassini hag EBSSA
# Tarazona de la Mancha

Tarazona de la Mancha zo ur gumun e Spagn, e Proviñs Albacete, e Kumuniezh emren Kastilha-La Mancha.
# Tarentolenn

Tarentolenn eo an anv a gaver e Geriadur Gregor d'ar gevnidenn Lycosa tarantula diouzh hec'h anv skiantel, diwar anv kêr Taranto, e Puglia, e kreisteiz Italia.
Evel Lycosa eo unan eus al Lycosidae, da lavarout eo ur gevnidenn-vleiz.
Met graet e vez tarentolenned ivez eus an Theraphosidae (eus thera, loen ferv) a zo un tamm mat disheñvel o neuz hag o liv, hag a zo meur a seurt anezho: blevek int, ha reoù du, reoù orañjez, pe roz a zo hervez o gouenn. Darn zo binimus, re all divinim. Tud zo a blij dezho kaout tarentolenned ar seurt-se er gêr.

## Diwar-benn an anv

War a seblant eo bet savet ar ger "tarentolenn" diwar an anv gallek skrivet Tarente, gallekadur anv kêr Taranto. Reishoc'h e vije ober gant tarantolenn, tostoc'h ouzh an anvioù italianek orin, hini ar gêr evel hini al loen, tarantola. Met Tarentum e oa anv kêr e latin, neuze ez eus abeg da zibab an eil stumm koulz hag egile.
# Targoum

Targoum (liester: targoumim; "troidigezh, -ioù") a vez graet en hebraeg eus troidigezhioù aramaek an tanac'h. Troet int bet en Henamzer hag er Grennamzer gant kumuniezhoù yuzevien aramaeger.
* 613 Mitzvot • Halac'ha • Kabbala • Midrash • Minhag • Talmud • Tanac'h (Torah / Nevi'im / Ketouvim) • Targoum
* Strolladoù sokial-sevenadurel
* Achkenazed • Djouhouried • Mizrac'hed • Samaritaned • Sefaraded
* Istor ar Yuzevien
* Brezelioù yuzev-roman • Diaspora • Harlu Babilon • Istor ar Yuzevien er Grennamzer • Istor ar Yuzevien en Henamzer • Templ Jeruzalem
* Istor ar Yuzevien dre vro
* Alamagn • Breizh • Broioù muzulman • Frañs • Israel • Polonia • Rusia • Spagn • Stadoù-Unanet
* Kredennoù yuzevek
* Adgroueouriezh yuzev • Esened • Fariseed • Karaegezh • Kristeniezh kentidik • Ortodoksiezh yuzev • Sadukeed • Samaritanegezh • Yuzevegezh an Eil Templ • Yuzevegezh adreizhet • Yuzevegezh frankizour • Yuzevegezh kentidik • Yuzevegezh virour • Zeloted
* Lidoù
* Listenn pedennoù ha bennozhioù yuzev
* Yezhoù yuzev
* Bouc'horeg • Djidieg • Grouzineg • Hebraeg • Ladinoeg • Yideg • Yuzev-tateg
* Strolladoù politikel er yuzevegezh
* Aliyah • Brezel israelat-arab • Bund • C'hasidegezh • Dishualidigezh ar Yuzevien • Haskalah • Hasmoneed • Istor ar sionouriezh • Istor Stad Israel • Kibboutz • Sanhedrin • Sionouriezh • Trevadennoù yuzevek e Palestina
* Heskinerezh ar Yuzevien
* Enepyuzevegezh • Shoah
# Tarawa Teinainano

Tarawa Teinainano (South Tarawa e saozneg; Tarawa-su) eo kêr-benn Kiribati er Meurvor Habask. Tost d'an hanter eus poblañs Kiribati a zo chom er gêr-se, hag e 2010 e oa 50 182 a dud eno. Emañ en atoll Tarawa, en inizi Tungaru.
a vo kavet e Wikimedia Commons.
# Tarcento

Tarcento zo ur gumun eus proviñs Udine e rannvro Friuli-Venezia Giulia.
# Tarhu

Tarhu (hittiteg), Tahrunta/Tarhun (louviteg) a oa doue an arnev e pobloù indezeuropat Anatolia da vare Oadvezh an arem hag Oadvezh an houarn, Hittited, Louvited ha Palaited. Damheñvel eo an doueed-se d'an doue bras hurritat, Teshub, en deus kalz perzhioù heñvel ouzh o re. Diskouezet e vez alies e stumm un tarv, un arouez strujusted.
Er vitologiezh hittitat e oa dimezet gant doueez an heol Arinna hag er vitologiezh hurritat gant an doueez-vamm Hebat. Un azeulerezh kozh-kenañ a c'hallfe dont eus hini an doue tarv hag an doueez-vamm azeulet e Çatalhöyük e-doug an Neolitik. Unan eus e gurioù brasañ er vitologiezh hittitat a oa faezhañ an aerouant Illuyanka.
# Uncle Silas

Uncle Silas zo ur romant gotek saoznek diwar bluenn ar skrivagner iwerzhonat Joseph Sheridan Le Fanu, embannet e 1864.
# Underworld (heuliad filmoù)

Underworld zo un heuliad filmoù spont-niñvek renet gant Len Wiseman, Patrick Tatopoulos, Måns Mårlind, Björn Stein hag Anna Foerster.
Ar film kentañ, Underworld, a voe embannet er bloavezh 2003. Kontañ a ra istor Selene (Kate Beckinsale), ur sunerez gwad a labour evel drouklazher evit ur c'hlan sunerien gwad. Lazhañ a ra ar sunerien gwad rebelled ha dreist-holl ar re lycan (tud-bleiz) o deus bet lazhadeget he holl familh.
An eil film, Underworld: Evolution, a oa bet embannet e 2006. Er film-se, Selene a glask saveteiñ Michael Corvin, ul lycan/ suner-gwad kemmesket, en ur gas anezhañ en ul lec'h difenn kuzh sunerien gwad ha goude-se e klaskont un henañ Markus evit kaout sikour, en gwirionez e vo un enebour hag ar c'hentañ suner gwad.
An trede film embannet e 2009, Underworld: Rise of the Lycans, a zo ur film en a-raok d'an hini gentañ, displegañ a ra awen ar brezel gwadus etre ar re lycan hag ar sunerien gwad.
Ar pevare film, Underworld: Awakening, a heuil Underworld: Evolution hag a voe embannet e 2012. Er film-se, Mab-Den en deus komprenet e oa eus ar sunerien gwad hag ar re lycan. Klasket e vez ganto lazhadegañ ar boudoù dreistordinal-se. Selene e-kreizh ar brezel a glask saveteiñ he merc'h.
Ar pemvet film titlet Underworld: Blood Wars a zo bet embannet e 2016. Selene a vez galvet gant dreistbeverien ar sunerien gwad evit talañ ouzh un dagadenn-veur ganta r re lycan.

## Filmoù

| Renet gant | Filmoù | Filmoù | Filmoù | Filmoù | Filmoù |
| Renet gant | Underworld (2003) | Underworld: Evolution (2006) | Underworld: Rise of the Lycans (2009) | Underworld: Awakening (2012) | Underworld: Blood Wars (2016) |
| Filmaozour | Len Wiseman | Len Wiseman | Patrick Tatopoulos | Måns Mårlind Björn Stein | Anna Foerster |
| Produer(ien) | Tom Rosenberg Gary Lucchesi Richard Wright | Tom Rosenberg Gary Lucchesi David Coatsworth Richard Wright | Tom Rosenberg Len Wiseman Gary Lucchesi Richard Wright | Tom Rosenberg Len Wiseman Gary Lucchesi Richard Wright | Tom Rosenberg Len Wiseman Gary Lucchesi Richard Wright David Kern |
| Skrivagnerien | Len Wiseman Kevin Grevioux Danny McBride | Len Wiseman Danny McBride | Danny McBride Dirk Blackman Les Wiseman Robert Orr Howard McCain | Les Wiseman John Hlavin J. Michael Straczynski Allison Burnett | Kyle Ward Cory Goodman |
| Sonerezh | Paul Haslinger | Marco Beltrami | Paul Haslinger | Paul Haslinger | Michael Wandmacher |
| Frammañ | Martin Hunter | Nicholas Del Toth | Peter Amundson Eric Potter | Jeff McEvoy | Peter Amundson |
| Luc'hskeudenniñ | Tony Pierce-Roberts | Simon Duggan | Ross Emery | Scott Kevan | Karl Walter Lindenlaub |
| Embregerezh produiñ | Lakeshore Entertainment | Lakeshore Entertainment | Lakeshore Entertainment Sketch Films | Lakeshore Entertainment Sketch Films | Lakeshore Entertainment Sketch Films |
| Embanner | Screen Gems | Sony Pictures Releasing | Screen Gems | Screen Gems | Screen Gems |
| Devezh embann | 19 a viz Gwengolo 2003 | 20 a viz Genver 2006 | 23 a viz Genver 2009 | 20 a viz Genver 2012 | 6 a viz Genver 2017 |
| Padelezh | 121 munutenn | 106 munutenn | 92 munutenn | 89 munutenn | 91 munutenn |
# Undisputed III: Redemption

Undisputed III: Redemption zo ur film birvidik stadunanat embannet e 2010 ha sevenet gant Isaac Florentine. An aktourien pennañ eo Scott Adkins, Mykel Shannon Jenkins, Mark Ivanir ha Hristo Shopov. An trede film eo er frañchiz Undisputed kroget e 2002 gant Undisputed, tremen a ra an trede hini bloavezhioù goude darvoudoù Undisputed II: Last Man Standing.

## Enorioù

Undisputed III a zo bet enoret gant daou briz : unan evit Best Director Award hag un eil evit Best Fight Choreographer er bloavezh 2010 e-pad an ActionFest.

## Liammoù diavaez

* Undisputed III: Redemption war IMDb
* Undisputed III: Redemption war Rotten Tomatoes
# Undoueegezh

An undoueegezh zo ur reizhiad relijiel diazezet war un doue hepken. Disheñvel eo diouzh al liesdoueegezh eta, a zo ur relijion diazezet war meur a zoue.
# Uncle Sam

Uncle Sam (Eontr Sam) eo personadur Stadoù-Unanet Amerika. Dont a raje e anv — hep ma vefed peursur — eus al lizherennoù U.S. (= United States, Stadoù-Unanet). Tresoù Andrew Jackson, 7vet Prezidant ar Stadoù-Unanet a zo bet roet dezhañ. E deroù an XIX$^{vet}$ kantved e oa bet savet an anv-se, ha treset evit ar wech kentañ gant Thomas Nast (1840-1902).

## Liammoù diavaez

a vo kavet e Wikimedia Commons.
* dastumad skritelloù
# Undead Unluck

Undead Unluck (japaneg: アンデッドアンラック, Hepburn: Andeddo Anrakku) zo un heuliad mangaoù japanat skrivet ha treset gant Yoshifumi Tozuka. Da gentañ eo bet embannet a dammoù er gelaouenn Weekly Shōnen Jump abaoe Genver 2020 a-raok bezañ, embannet e stumm tankōbon gant an ti-embann Shūeisha.
Ur stirad skinwel tresadenn-vev a zo bet savet ha produet gant TMS Entertainment ha kendreset gant David Production, ha skignet evit ar wech kentañ e miz Here 2023.

## Istor

Fuuko Izumo zo ur vaouez yaouank 18 vloaz o vevañ hep kaout liamm gant den ebet abaoe marv he zud en ur gwallzarvoud karr-nij 10 vloaz 'zo. Tapet eo hi gant ur c'hleñved a laka an dud da gaout un dichañs spontus (betek mervel) ma touchont anezhi. Ur wech echuet he heuliad manga karetañ e choaz en em lazhañ en ur lammat dindan un tren. Un den iskis lesanvet "undead" a saveta anezhi. Eñ en deus ur galloud kement hag ur mallozh: ne c'hell ket mervel. Memes ma vez distrujet a vil damm, e gorf a vo adsavet. Lesanvet e vo "Andy" gant Fuuko o sevel ur c'hoari-ger gant ar ger "undead". Kregiñ a reont da labourat asambles o stourm a-enep un aozadur anvet an Unvaniezh (ユニオン, Yunion).

## Liammoù diavaez

* Patrom:Jp Lec'hienn ofisiel Undead Unluck
# Undeb Cymru Fydd

Undeb Cymru Fydd a oa ur gevredigezh vrogar eus Kembre en XX$^{vet}$ kantved.
Savet e voe e 1941 pa voe unanet Undeb Cenedlaethol y Cymdeithasau Cymreig ("Unvaniezh vroadel ar c'hevredigezhioù kembraek") ha Pwyllgor Amddiffyn Diwylliant Cymru ("Poellgor Difenn Sevenadur Kembre") d'ober ur strollad nevez a oa e bal kas yezh ha sevenadur Kembre war-raok. Kemeret e oa bet an anv Undeb Cymru Fydd da zegas koun eus ul luskad brogar all, koshoc'h, anvet Cymru Fydd.
Thomas Iorwerth Ellis (1899 - 1970), mab d'ar politiker Thomas Edward Ellis (1859 - 1899) hag a c'hoarias ur roll a bouez el luskad Cymru Fydd, a voe lakaet da sekretour an Unvaniezh nevez hag a chomas en he fenn betek 1967.
Unan eus stourmadegoù kentañ an Unvaniezh e oa bet ar stourm evit gwareziñ tolead Mynydd Epynt hag a felle da arme Breizh-Veur implijout da dachenn bleustriñ e deroù an Eil Brezel-bed.
Klask a rae an Unvaniezh pouezañ war gouarnamant ar Rouantelezh Unanet evit ma vije degemeret politikerezhioù a-du gant an digreizennañ hag a-du gant ar c'hembraeg, dreist-holl war dachenn an deskadurezh hag hini ar skingomz ha skinwel. Ganti ivez e voe embannet levrioù ha kelaouennoù evel Cofion Cymru evit Kembreiz en armeoù Breizh-Veur da vare an Eil Brezel-bed.
Met palioù politikeloc'h a oa ivez. E 1950 e voe dalc'het ur vodadeg vras da reiñ lañ d'ur c'hampagn evit ur Parlamant kembreat. Er bloavezhioù 1960 e voe kollet eus he nerzh gant an unvaniezh, abalamour ma kreske luskadoù brogar all e Kembre, evel Plaid Cymru ha Cymdeithas yr Iaith Gymraeg. Echuet e voe da vat ganti e 1969.

## Levrlennadur

* T. I. Ellis, Undeb Cymry Fydd (1960)
* William George, Cymru Fydd (1945)
* R. Gerallt Jones, A Bid for Unity (1971)
# Underworld (film 2003)

Underworld zo ur film spont-niñvek stadunanat embannet er bloavezh 2003. Renet e oa bet gant Len Wiseman ha skrivet gant Danny McBride, adal un istor gant McBride, Kevin Grevioux, ha Wiseman. Ar film a zo diazezet war ur brezel-kuzh etre ar sunerien-gwad hag ar re lycans (berradur lycanthrope, kement a bleizi-tud). Ar c'hentañ film eo d'an heuliad filmoù Underworld. Ouzhpenn Kate Beckinsale ha Scott Speedman, e adkaver er film an aktourien Michael Sheen, Shane Brolly, ha Bill Nighy.

## An istor

An istor a vez tro-dro an dudenn Selene (Kate Beckinsale), ur sunerezh-gwad a labour evel drouklazher evit he c'hlan sunerien-gwad. Lazhañ a ra ar sunerien-gwad rebelled ha dreist-holl ar re lycan o deus bet lazhadeget he holl familh. Dedennet e teu da vezañ gant un den Michael Corvin (Scott Speedman), a vez chaseet gant an dud bleiz. Goude ma vefe bet dentet Michael gant un den bleiz, Selene a rank choaz etre e dever ha lazhañ anezhañ pe emsevel a-enep he c'hlan evit saveteiñ anezhañ.

## Casting

* Kate Beckinsale evel Selene, soudard sunerez-gwad
* Scott Speedman evel Michael Corvin, ur studier war ar vedisinerezh
* Bill Nighy evel Viktor, ur suner-gwad kozh
* Michael Sheen evel Lucian, penn ar re Lycans
* Shane Brolly evel Kraven, ur suner gwad eus an noblañs penn un irienn a-enep ar sunerien-gwad koshaña vampire noble who plots to kill the elders
* Erwin Leder evel Singe, ur skiantour Lycan
* Sophia Myles evel Erika, sunerez-gwad sot gant Kraven
* Robbie Gee evel Kahn, soudard suner-gwad a sikour Selene
* Kevin Grevioux evel Raze, harper pennañ Lucian
* Zita Görög evel Amelia, suner gwad kozh
* Scott McElroy evel Soren, kamalad Kraven
* Wentworth Miller evel Adam Lockwood, kamalad Michael
* Dennis Kozeluh evel Dmitri
* Hank Amos evel Nathaniel
* Sandor Bolla evel Rigel
* Todd Schneider evel Trix
* Jázmin Dammak evel Sonja

## Doare director's cut

Un doare d'ar film didroc'h pe director's cut a zo.